CELEX: E2012C0438
Language: ro
Date: 2012-11-28 00:00:00
Title: Decizia nr. 438/12/COL a Autorității AELS de Supraveghere din 28 noiembrie 2012 de modificare pentru a optzeci și șasea oară a normelor procedurale și de fond din domeniul ajutoarelor de stat

11.7.2013   
            
            
               RO
            
            
               Jurnalul Oficial al Uniunii Europene
            
            
               L 190/91
            
         
      DECIZIA NR. 438/12/COL A AUTORITĂȚII AELS DE SUPRAVEGHERE
   
   din 28 noiembrie 2012
   de modificare pentru a optzeci și șasea oară a normelor procedurale și de fond din domeniul ajutoarelor de stat
   AUTORITATEA AELS DE SUPRAVEGHERE,
   AVÂND în vedere Acordul privind Spațiul Economic European (1), în special articolele 61 - 63 și Protocolul 26 la acesta,
   AVÂND în vedere Acordul dintre statele AELS privind instituirea unei Autorități de Supraveghere și a unei Curți de Justiție (2), în special articolul 5 alineatul (2) litera (b) și articolul 24,
   întrucât:
   Capitolul referitor la ajutoarele de stat pentru salvarea și restructurarea întreprinderilor aflate în dificultate (3) din Liniile directoare ale Autorității AELS de Supraveghere privind ajutoarele de stat expiră la data de 30 noiembrie 2012 (4).
   Capitolul respectiv corespunde Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (5), care au expirat la data de 9 octombrie 2012 (6).
   La data de 28 septembrie 2012, Comisia Europeană a adoptat o comunicare privind prelungirea aplicării Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate din 1 octombrie 2004 până la momentul în care acestea vor fi înlocuite de noile norme (7).
   Capitolul actual referitor la ajutoarele de stat pentru salvarea și restructurarea întreprinderilor aflate în dificultate, care va expira la data de 30 noiembrie 2012, trebuie, prin urmare, să fie prelungit pentru a se asigura o aplicare uniformă a normelor privind ajutoarele de stat pe teritoriul Spațiului Economic European.
   Comisia Europeană și statele AELS au fost consultate,
   ADOPTĂ PREZENTA DECIZIE:
   Articolul 1
   Valabilitatea capitolului referitor la ajutoarele de stat pentru salvarea și restructurarea întreprinderilor aflate în dificultate din Liniile directoare ale Autorității AELS de Supraveghere privind ajutoarele de stat se prelungește până la momentul în care acesta va fi înlocuit de noile norme.
   Articolul 2
   Numai versiunea în limba engleză este autentică.
   
      Adoptată la Bruxelles, 28 noiembrie 2012.
      
         
            Pentru Autoritatea AELS de Supraveghere
         
         Oda Helen SLETNES
         
         
            Președinte
         
         Sverrir Haukur GUNNLAUGSSON
         
         
            Membru al Colegiului
         
      
   
   
      (1)  „Acordul privind SEE”.
   
      (2)  „Acordul privind Autoritatea de Supraveghere și Curtea de Justiție”.
   
      (3)  JO L 97, 15.4.2005, p. 41 și suplimentul SEE nr. 18, 15.4.2005, p. 1.
   
      (4)  A se vedea punctul 90, astfel cum a fost extins prin Decizia Autorității AELS de Supraveghere nr. 433/09/COL din 30 octombrie 2009 de modificare pentru a șaptezeci și treia oară a normelor procedurale și materiale în domeniul ajutoarelor de stat. JO L 48, 25.2.2010, p. 27 și suplimentul SEE nr. 9, 25.2.2010, p. 12.
   
      (5)  JO C 244, 1.10.2004, p. 2-17.
   
      (6)  A se vedea punctul 102, astfel cum a fost extins prin Comunicarea Comisiei Europene privind prelungirea valabilității liniilor directoare comunitare privind ajutorul de stat pentru salvarea și restructurarea întreprinderilor aflate în dificultate, JO C 156, 9.7.2009, p. 3.
   
      (7)  JO C 296, 2.10.2012, p. 3.